જામનગર ઃ જામનગરના નારણપર અને નાઘુનામાંથી દારૂ પીધેલા ઝડપાયેલા ત્રણ પોલીસ કર્મચારીઓને એસ. પી. એ તાત્કાલીક અસરથી સસ્પેન્ડ કર્યા છે. આ બનાવથી પોલીસ બેડામાં સારી એવી ચકચાર જાગી છે. ]જામનગર તાલુકાના નાઘુના ગામમાં એક ખેડુતની વાડીમાં પોલીસ કર્મીઓ સહિતના દારૂની મહેફીલ માણતા હોવાની માહિતીના આધારે એસ. પી. પ્રદીપ શેજુળની સુચનાથી એલસીબીએ દરોડો પાડયો હતો. એલસીબી ત્યાં પહોંચે તે પહેલા જ દારૂની મહેફીલ વિખેરાઈ ગઈ હતી. પરંતુ એલસીબીએ નાઘુનામાંથી પંચકોશી બી ડિવિઝનના પો. કો. ધર્મેન્દ્રસિંહ લખુભા કંચવાને અને નારણપરગામ પાસેથી સીટી સી ડિવિઝનના પો. કો. યરાજસિંહ ઘનશ્યામસિંહ રાણા,મહેન્દ્રસિંહ મહિપતસિંહ જાડેજાને અને સ્કુટર લઈને નિકળતાં અન્ય એક શખસને મળી ૪ શખસોને ઝડપી લીધા હતાં. તેની સામે પીધેલના કેસ કરવામાં આવ્યા હતાં. નીચે આપેલી લીંક પર ક્લિક કરીને જોડાઓ સંદેશ ન્યૂઝ સાથે.